Дзяржаўная ўстанова адукацыі

“ Сярэдняя школа №13 г. Жлобіна імя В.В.Гузава”

**Урок беларускай мовы ў 11 класе**

Сінтаксічныя прыметы сказаў з рознымі відамі сувязі частак, ужыванне, знакі прыпынку.

Падрыхтавала Зязётка А.М.,

настаўнік беларускай мовы і літаратуры

 2021

**Тып урока**: урок-практыкум (другі ўрок па тэме)

**Мэта (прагназіруемы вынік):** мяркуецца, штода заканчэння ўрока вучні будуць вызначаць сінтаксічныя прыметы і асаблівасці будовы сказаў з рознымі відамі сувязі, правільна ставіць і тлумачыць знакі прыпынку ў такіх сказах, будаваць іх схемы.

**Задачы**:

* стварыць умовы для актыўнага маўленчага ўзаемадзеяння праз элементы праблемнага навучання, лінгвістычную гульню,групавую работу;
* садзейнічаць паглыбленню і сістэматызацыі ведаў, атрыманых у ходзе вывучэння тэмы “ Сінтаксічныя прыметы сказаў з рознымі відамі сувязі частак, ужыванне.знакі прыпынку“,спрыяць выхаванню пачуцця павагі да роднага слова і роднай зямлі сродкамі літаратурнага тэксту.

**Абсталяванне:** Беларуская мова: вучэбны дапаможнік для 11 класа ўстаноў агульнай сярэдняй адукацыі з белар. і руск. мовамі навучання/Г.М. Валочка, Л.С.Васюковіч,С.С.Міхнёнак; В.М.Сіўковіч/ белар. мова, ЦТ за 60 урокаў, карткі – заданні; літаратурны тэкст: урывак з рамана І.Шамякіна “Сэрца на далоні”/выбраныя творы, т.1, с.22 ., сказы з рамана “Вазьму твой боль”.

**ХОД УРОКА**

**І. Арганізацыйна – матывацыйны этап (да 7 хвілін)**

**Мэта этапа -** стварэнне псіхалагічнай гатоўнасці класа к уроку, вызначэнне мэты ўрока, крытэрыяў ацэньвання і яго канчатковага выніку, матывацыя на пазнавальную і прадуктыўную дзейнасць.

**Задачы этапа** – падрыхтаваць вучняў к рабоце, стварыць сітуацыю поспеху, актуалізаваць суб’ектыўны вопыт вучняў у рамках абазначанай тэмы, апорныя веды і ўменні, выклікаць пазнавальную цікавасць к вывучаемаму матэрыялу.

|  |  |  |
| --- | --- | --- |
| Дзейнасць настаўніка | Дзейнасць вучняў | Заўвагі |
| *(Прывітанне вучняў, стварэнне камунікатыўнай сітуацыі, неабходнай для выхаду на тэму і мэтапалаганне*) Настаўнік прапануе працу з тэкстам **(дадатак1**), звязвае яго з тэмай і мэтай урока, ставіць пошукавую задачу: - Знайдзіце, калі ласка,сказ з рознымі відамі сувязі частак.  - Якія веды па пройдзеным матэрыяле вам спатрэбяцца? НаШтоБуЗу: **вызначу** сінтаксічныя прыметы і асаблівасці будовы сказаў з рознымі відамі сувязі,  **буду** правільна ставіць і тлумачыць знакі прыпынку ў такіх сказах, **змагу** будаваць іх схемы.   | Працуюць у групах, адказваюць на пытанні.Вызначаюць асобасна значымыя мэты ўрокаЗнаёмяцца з крытэрыямі ацэньвання | Клас падзелены на групы па 5 вучняў у кожнай групе (групы дзеляцца па жаданню вучняў)Крытэрыі запісаны на дошцы |

**II. Аперацыйна - пазнавальны этап (да 30 хвілін)**

**Мэта этапа –** рашэнне мэты ўрока з апорай на ўласны вопыт, пазнавальная актыўнасць вучняў.

**Задача –** арганізаваць мэтанакіраваную адукацыйную дзейнасць вучняў, садзейнічаць авалодванню вучнямі асноўнымі спосабамі разумовай дзейнасці, развіваць уменні ўзаема- і самакантроля, самаацэнкі.

|  |  |  |
| --- | --- | --- |
| Дзейнасць настаўніка | Дзейнасць вучняў | Заўвагі |
| Тлумачыць заданне,каардынуе дзейнасць вучняў Заданні: **І**. Назавіце, калі ласка, якія віды сувязі мы вызначаем у складаным сказе?**ІІ** Зачытвае сказы :1. *Шмат сплыло вады з гадамі, шмат было крыві праліта, каб цвіла зямля садамі, каб шумела спелым жытам.*
2. *Францішак Багушэвіч прадвяшчаў адраджэнне гістарычнай свядомасці народа і быў ледзь не адзіным пісьменнікам мінулага стагоддзя, які ўсведамляў значэнне гістарычных і культурных каштоўнасцяў свайго краю, а таму ён цярпліва, як добры сейбіт, даносіў да сваіх чытачоў гістарычныя веды, знаёміў іх з гісторыяй Беларусі.*
3. *Лабановіч пачуваў лёгкае хваляванне: у гэты дзень твар у твар спаткаецца ён з тымі дзецьмі, якія даручаюцца яму і маральны адказ за якіх ён павінен узяць на сябе.*
4. *Сыпаў снег, і па ўсім было відаць, што намерыўся легчы ён аж да самай вясны: зіма сур’ёзна бралася за сваю справу. І*

**ІІІ**. Запішыце сказы з рознымі відамі сувязі частак, вызначце камбінацыі відаў сувязі ў ў складаных сказах з рознымі відамі сувязі частак, пабудуйце іх схемы (дадатак2)**ІV.**Выпраўце памылкі, адкарэкціруйце пастаноўку знакаў прыпынку, пабудуйце схемы сказаў, якія віды сувязі ў іх спалучаюцца?(дадатак 3)1. *Вясною дыхае зямля і п’юць сады цяпло блакіту, птушыны грай чуваць здаля, на ўзгорках зелянее жыта. (А.Дзеружынскі)*
2. *Лес жыве сваім жыццём ён нібы нагадвае аб нетаропкай вечнасці, якой няма ні граніц, ні берагоў (І.Навуменка)*
3. *Грамы варочаюцца ў небе, а на зямлі спакой такі, ажно чуваць як звонка недзе лапочуць крыллем матылькі. (Г.Бураўкін)*
4. *Чалавек углядаўся ў прадаўгаваты твар Шведа, і ў сэрцы ўзнікала глыбокая прыязнасць да яго чалавек гаварыў пра агульныя справы так, быццам у іх заключалася ўсё яго жыццё. (Т.Хадкевіч)*

**V** Адзначце колькасцьчастак у сказе, пабудуйцесхему сказа: *Адагрэтая за вясну зямля набрала сіл, і зеляніна на ёй расце і шырыцца з такой шпаркасцю, што калі прыслухацца ўважліва, дык уловіш, як выпростваюцца і цягнуцца каліўцы ўгору, і шасцяць, і перашэптваюцца :*1. *8*
2. 4
3. 3
4. 6
5. 5

**Творчае заданне групам.**Прапаную вам выказацца на прапанаваную тэму , ужываючы складаныя сказы:1гр.: Хто ўмее любіць Радзіму, той умее ненавідзець ворага.2гр.: Мы хочам, каб мірнае неба не знала пажараў вайны.3гр.: Люблю свой край, старонку гэту … 4гр.: Усюды добра, а дома лепш. | замацоўваюць і абагульняюць ведыВучні адказваюцьВызначаюць на слых від сувязі частакВыконваюць заданні.Ажыццяўляюць сама-і ўзаемакантроль. Звяраюць з эталонам (картка з адВыпраўляюць памылкі, карэкціруюць правільнасць пастаноўкі знакаў прыпынкуЗвяраюцца з эталонам на дошцы або на картцыАдзначаюць колькасць частак,будуюць схему сказаЗвяраюцца з эталонам на дошцы або на картцыРыхтуюць вуснае выказванне (да 2хвілін).Выказваюцца, аналізуюць, ацэньваюць работу | Клас працуе па групах., праца вядзецца па прынцыпе “хто хутчэй” На сталах карткі з заданняміЛінгвістычная гульня “Карэктар”. Мэта: развіваць уважлівасць у працэсе пошуку памылак, выхоўваць супрацоніцтва ў час працы ў групе і цікавасць да прафесіі карэктарМэта: развіццё творчых здольнасцей вучняў |

**ІІІ. Кантрольна – ацэначны этап ( да 8 хвілін)**

**Мэта этапа -** усведамленне вучнямі рэзультатыўнасці сваёй дзейнасці на ўроку, узроўню засваення вучэбнага матэрыялу.

**Задачы этапа:** садзейнічаць развіццю рэфлексіўных навыкаў, ацаніць работу вучняў, дыферэнцыраваць дамашняе заданне, растлумачыць яго выкананне .

|  |  |  |
| --- | --- | --- |
| Дзейнасць настаўніка | Дзейнасць вучняў | Заўвагі |
| Тлумачыць заданне,кантраліруе яго выкананнеПаслухайце, калі ласка, верш У жыцці кожнага чалавека музыка займае асаблівае месца. Нехта яе слухае безуважна, некага яна зачароўвае. Зараз мы з вамі паслухаем музыку, крыху адпачнем. Падумаем, скажам з дапамогай складаных сказаў, як можа адчуваць сябе чалавек, калі слухае музыку.Дзякуй за сумесную працу на ўроку.Урок скончан. | Вучні адказваюць, з дапамогай настаўніка, штоСлухаюць музыку.Выконваюць заданнеПасля праслухоўвання вучні спрабуюць выказаць свае адчуванні. Апісваюць свае перажыванні, ужываючы складаныя сказы.Карыстаючыся крытэрыямі, ацэньваюць сваю работу, аналізуюць узровень засваення вучэбнага матэрыялуЛіст самаацэнкі. (Дадатак 4)Запісваюць дамашняе заданне | На дошцы запісана дамашняе заданнеВыпісаць з твораў мастацкай літаратуры 5 сказаў з рознымі відамі сувязі частак, пабудаваць іх схемы  |

 *Дадатак1*

 Луг не роўны і не гладкі, ён перарэзаны старыцамі-раўчакамі, канавамі, берагі якіх зараслі лазняком, на ўзгорках стаяць дубы, у зарэчнай далечы сінее лес, злева з-за хмызнякоў выглядаюць стрэхі хат. Але ўсё адно нідзе, нават у самым шырокім полі, няма такога адчування прасторы і неабсяжнасці, як тут, асабліва калі глядзець вось з такой вышыні. Дзіўна, што неба тут таксама здаецца вышэй, чым дзе ў іншым месцы. І бачыш усё адразу: зялёную зямлю і блакітнае неба. І ваду. Няхай мала яе, але яна адлюстроўвае ўсё – неба і дубы. А павярніся назад і ўбачыш яшчэ адно дзіва прыроды - лес. Цудоўны бор – сасна ў сасну – абступіў невялікую абжытую паляну. Злева, бліжэй да ручая, што аддзяляў лес ад лугу, сосны саступалі месца дубам –асілкам, якіх нямнога засталося ў нашых лясах. Каля самага бору туліліся старыя будынкі лясніцтва – кантора, хаты ляснічагав, лесніка, канюшня.

 ( Іван Шамякін, “Сэрца на далоні”,

выбраныя творы ў трох тамах, том першы, с.22)

*Дадатак 2*

1. Іван узначальваў брыгаду, але сваім камбайнам убіраць стараўся асобна, беручы найбольш цяжкія ўчасткі, каб ніхто не папракнуў.
2. Да таго часу, калі ажаніўся Іван, вёска няблага адбудавалася, і Хвядорына хатка побач з суседнімі выглядала вельмі ўбогай.
3. Івана якраз больш трывожыла , што Карней дагэтуль не вырашыў, куды пойдзе пасля школы.
4. Нельга сказаць, што ён лёгка ўзняўся : меў добры тыдзень бяссонных начэй.
5. Гэта ён, Забаўскі, запісаў у свой дзённік і паразважаў на тэму, што некаторай частцы моладзі, якая атрымалася ўсё для сапраўды чалавечага жыцця з рук тых, хто заваяваў перамогу, здаецца, што фашызм закапалі разам з Гітлерам.

**(**Іван Шамякін, “Вазьму твой боль”)

*Дадатак 3*

1. Вясною дыхае зямля, і п’юць сады цяпло блакіту, птушыны грай чуваць здаля, на ўзгорках зелянее жыта. *(А.Дзеружынскі*)
2. Лес жыве сваім жыццём, ён нібы нагадвае аб нетаропкай вечнасці, якой няма ні граніц, ні берагоў (*І.Навуменка*)
3. Грамы варочаюцца ў небе, а на зямлі спакой такі, ажно чуваць, як звонка недзе лапочуць крыллем матылькі. (*Г.Бураўкін)*
4. Чалавек углядаўся ў прадаўгаваты твар Шведа, і ў сэрцы ўзнікала глыбокая прыязнасць да яго: чалавек гаварыў пра агульныя справы так, быццам у іх заключалася ўсё яго жыццё. *(Т.Хадкевіч)*

*Дадатак4*

Ліст самаацэнкі

Прозвішча, імя \_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Заданне | І блок | ІІ блок | Агульны бал |
| 1 | 2 | 3 | 4 | 5 | творчае |  |
| Адзнака | 1 | 1 | 2 | 2 | 2 | 2 | 10 |

Падлічы колькасць балаў за ўрок

Адзнака \_\_\_\_\_\_\_\_\_\_б.

*Дадатак4*

Ліст самаацэнкі

Прозвішча, імя \_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Заданне | І блок | ІІ блок | Агульны бал |
| 1 | 2 | 3 | 4 | 5 | творчае |  |
| Адзнака | 1 | 1 | 2 | 2 | 2 | 2 | 10 |

Падлічы колькасць балаў за ўрок

Адзнака \_\_\_\_\_\_\_\_\_\_б.

".